*/
I wid/tidak iḥemmlen taɣuri s teqbaylit, azenzi s ubuddu n wamud n tullisin Ahya ssimra! Id yefɣen ɣer tezrigin Tira (Bgayet).
Ameskar Noufel Bouzeboudja ad yili di Maghreb des Livres id tt-heggi tiddukla Coup de Soleil as n ssebt 8 Fuṛaṛ 2014, si 14h ar 15h, di Hôtel de ville di Paris.
Ahya Ssimra! d amud n tugniwin n tudert n tam (8) yemdanen.
- Ɛemmi Klucaṛ, d ahwawi ɣef yiman-is, yettawi yettarra ger ugudu d wayeḍ, yettnadi ad yaf talqimt swayes ara yerreẓ laẓ n twacult-is, yettawi-d isefra Yef Ɛdudu.
- Ɛemmi Slim d čaqlal, yettaweḍ imdanen akk yerna mačči d kra kan!- Segmi a d-yekker ad yettdewwiḥ s tqereunt-is n ccrab deg usekwar.
- Baba Saɛ, deg ubrid-is ɣer lǧameɛ, -wicqa! yettarra tajmilt i Winnat Ameqqran (yettbeccic-as Yef uẓekka-s yal tafrara), yettekkes ddemmar-is zdat lǧameɛ amaynut yessuli wesnaraf-a n tallit-a.
Di "Ahya Ssimra!" ad naf daɣen tayri. Tayri s telqeq d leḥdaqa, seg ubabat ar memmi-s; tayri n dda Ḥemmu metwal itbiren-nni yesselqaḍ yal ass deg wemṛaḥ-nni ger lǧameɛ yakk d tkatidralt-nni taqburt; tayri n ssi Wakli metwal tameṭṭut-is, ulamma tewweḍ sanda ara naweḍ akk yezga ibedd sennig uqerru-s, yal ass yezmer wemdan ad t-id-yemlil zdat uẓekka-s; tayri imzzenzi-nni iselman, tin n Ḥbiles iḥemmlen ccna. Ger udellel d gma-s, ad yecnu yiwet n tezlit neɣ snat deg ubrid-is s At Yeččir.
"Ahya Ssimra!" d lemri ideg tezmer tmurt n Yeqbayliyen ad twali udem-is d wakken tella tmetti-s: Ayen yelhan d wayen ndir, tizeṭ, anecreḥ, leḥdaq, leqbaḥa, zinekriwin-is yakk d txidas-is.
unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn